b'\n_START_ARTICLE_\nPersona non grata\n_START_PARAGRAPH_\nNepageidaujamas asmuo (lot. Persona non grata, it. Persona ingrata; vok. nicht willkommene Person) \xe2\x80\x93 diplomatin\xc4\x97s tarnybos tarnautojo, kurio buvimas n\xc4\x97ra pageidaujamas priiman\xc4\x8diojoje valstyb\xc4\x97je, statusas. Statuso prie\xc5\xa1ingyb\xc4\x97 - Persona grata bei Persona gratissima (pageidaujamas asmuo)._NEWLINE_Pagal Vienos diplomatini\xc5\xb3 santyki\xc5\xb3 Konvencij\xc4\x85 (devintas straipsnis) Persona non grata status\xc4\x85 priimant \xc5\xa1alis gali paskelbti bet kada (net iki tam asmeniui atvykstant \xc4\xaf \xc5\xa1al\xc4\xaf) ir neai\xc5\xa1kindama prie\xc5\xbeas\xc4\x8di\xc5\xb3. Da\xc5\xbeniausiai diplomato atstovaujama \xc5\xa1alis tok\xc4\xaf darbuotoj\xc4\x85 at\xc5\xa1aukia atgal, nes jis nebegali tinkamai dirbti savo darbo._NEWLINE_Kadangi diplomatinis imunitetas saugo diplomatin\xc4\x97s tarnybos darbuotojus nuo civilin\xc4\x97s bei baud\xc5\xbeiamosios atsakomyb\xc4\x97s, paskelbimas Persona non grata yra viena i\xc5\xa1 jiems visgi galim\xc5\xb3 taikyti bausmi\xc5\xb3. Taip atsikratoma ir \xc5\xa1nipin\xc4\x97jimu \xc4\xaftariam\xc5\xb3 diplomat\xc5\xb3._NEWLINE_Kartais \xc5\xa1is statusas suteikiamas ir klaid\xc5\xb3 nepadariusiam \xc5\xbemogui, taip i\xc5\xa1rei\xc5\xa1kiant nepasitenkinim\xc4\x85 priiman\xc4\x8dios valstyb\xc4\x97s veiksmais. Tai gali b\xc5\xabti reaguojama, pavyzd\xc5\xbeiui, siun\xc4\x8dian\xc4\x8diai valstybei Persona non grata paskelbus savo pa\xc4\x8dios teritorijoje esant\xc4\xaf priiman\xc4\x8dios valstyb\xc4\x97s diplomat\xc4\x85.'